Lav et referat af nedenstående tekst:

Tekst:
NU er det sikkert og vist. Der kommer ikke til at være bål i det nordjyske sommerland til sankthansaften i år. Nordjyllands Beredskab har nemlig indført afbrændingsforbud i Nordjylland fra fredag klokken 00:01 til lørdag kl. 09. I fredags skabte det noget forvirring, da Aalborg Kommune med henvisning til Nordjyllands Beredskab indførte afbrændingsforbud og dermed aflyste sankthansbålet. Men det er altså kun beredskabet, der kan indføre et afbrændingsforbud. Indtil videre har der alene været forbud mod at bruge åben ild udendørs, men der er altså nu indført et afbrændingsforbud i 'sankthansdøgnet' i Nordjylland. Og hvis du har kigget i vejrudsigten og tænkt, 'men der kommer jo regn', så lyder vurderingen fra Beredskabet, at den regn der skal falde ikke kommer til at batte. Desuden udviser de rettidigt omhu, så dem ,der havde håbet på et sankthansarrangement, kan nå at finde ud af noget andet. Der er også indført forbud mod bål i resten af Jylland, på Fyn og i den vestlige og nordvestlige del af Sjælland samt i Tisvilde, Helsingør Kommune og på Bornholm.

Referat:
Der er afbrændingsforbud i Nordjylland til sankthans.